jkorsvik/nowiki_second_scrape_merged huggingface dataset:
Norges ambassade i Seoul

Norges ambassade i Seoul er Norges diplomatiske representasjon til Sør-Korea. 
Ambassaden ligger i bydelen Jung-gu i 13. etasje i Jeong-dong Building, og ble åpnet i juni 1980. Før dette var det Norges ambassade i Tokyo som var sideakkredittert til å håndtere Sør-Korea. Det finnes i tillegg et norsk honorært konsulat i Busan.
Ambassaden ble i september 2004 akkreditert til også omfatte Nord-Korea, mens det fra diplomatiske forbindelser ble opprettet i 1973 til 2004 var ambassaden i Beijing som var sideakkreditert til Nord-Korea.


== Ambassadører ==
1980–1986 Nils Axel Kjærgaard Nissen
1986–1990 Lars Tangeraas
1990–1994 Gunnar Henrikssøn Lindeman
1994–1997 Ragne Birte Lund
1997–2001 Torolf Raa
2001–2006 Arild Braastad
2006–2011 Didrik Tønseth
2011–2015? Torbjørn Holthe
2015–2017 Jan Ole Grevstad
2018–2022 Frode Solberg
2022– Anne Kari Hansen Ovind


== Se også ==
Sør-Koreas ambassade i Oslo


== Referanser ==


== Eksterne lenker ==
Norges ambassade i Seoul
Kart med ambassadens beliggenhet
Gujari

Gujari eller gojri, tidligere kalt gujjar bhakha og gurjar apabhramsha, er et indoarisk språk innenfor Rajasthani-gruppen som snakkes av gurjarene i det nordlige Pakistan, India og Afghanistan. Språkene rajasthani, marwari og gujarati er utviklet fra gujari. Poeten Bhoja refererte til Gaurjar Apabhramsha (Gurjar Apabhramsha) i året 1014, og språket ble brukt som et litterært språk så tidlig som på 1100-tallet.Språket blir hovedsakelig talt i Jammu og Kashmir, Himachal Pradesh, Rajasthan, Haryana, Uttaranchal, Punjab, Gujarat og mange andre deler av India. Språket blir også snakket av gurjarene i Pakistan. Mange ord på gujari stammer fra tyrkiske språk. Regjeringen i Jammu og Kashmir har anerkjent gujari som et av seks offisielle språk i konstitusjonen.


== Eksterne lenker ==
Gujari hos Ethnologue, lesedato 3. februar 2016.
Morwell (Victoria)

Morwell er en by i delstaten Victoria i Australia. Den ligger i det sentrale Gippsland rundt 149 kilometer fra delstatshovedstaden Melbourne. Morwell er administrasjonssenter for lokalstyret City of Latrobe, og ligger midt i Latrobe Valley som produserer mesteparten av Victorias strøm.


== Historie ==
De opprinnelige innbyggerne var fra aboriginstammen Gunai (noen ganger stavet Kurani). Den første europeiske bosetningen kom i 1840-årene etter Angus McMillan og Paweł Edmund Strzelecki gjorde oppdagelsesreiser i området i 1841. I 1870-årene kom jernbanen som bidro til fremveksten av byen Morwell. Det finnes flere kullgruver i området og på grunn av god tilgang til kull ble det bygget flere kraftverk i området fra 1920-årene og fremover.


== Transport ==

Morwell ligger langs hovedveien Princes Freeway (M1). Morwell jernbanestasjon har avganger hver time på ukedagene med V/Lines ruter til Melbourne og Bairnsdale. 
Flyplassen Latrobe Valley Airport ligger rett utenfor Morwell og er den største flyplassen i Latrobe Valley.
Distrikter i Tripura

Liste over distrikter i Tripura. Distriktene er en administrativ inndeling av den indiske delstaten Tripura.


== Referanser ==
Moe (Victoria)

Moe er en by i delstaten Victoria i Australia. Den ligger i Latrobe Valley i Gippsland rundt 135 kilometer øst for delstatshovedstaden Melbourne. Moe er del av lokalstyret City of Latrobe. 


== Historie ==
Moe ble etablert i 1852 etter gullfunn i området. Området utviklet seg som stoppested på ruten til gullfeltene rundt Walhalla. Hovednæringsveien i byen er kullgruvene og brunkullskraftverkene i Latrobe Valley.


== Transport ==
Moe ligger langs motorveien Princes Freeway (M1). Moe jernbanestasjon befinner seg på Traalgon-linjen og er betjent av V/Line-tog til Melbourne. Moe ligger rundt 20 minutter kjøretur fra Latrobe Valley Airport i Morwell.
Distrikter i Sikkim

Liste over distrikter i Sikkim. Distriktene er en administrativ inndeling av den indiske delstaten Sikkim. 


== Referanser ==
Vestskoven

Vestskoven er et kunstig anlagt skogområde på ca. 13 km² vest for København. Skogen brer seg ut over Albertslund, Ballerup, Høje-Taastrup og Glostrup kommune. Man begynte å anlegge skogen i 1967 og hovedformålet med etableringen av den var å skape et rekreativt område for de raskt voksende byområdene på Københavns vestside.
Skogen er anlagt som et variert landskap med åpen skog, store sletter, kunstige bakkelandskaper, innsjøer, stier og veier. I naturområdet finnes bålplasser, en naturskole, et museum og en jernalderlandsby. 


== Kilder ==
«Historie - Vestskoven» (dansk). Naturstyrelsen. Besøkt 29. mars 2019.
Distrikter i indiske territorier

Dette er ei liste over distrikter i indiske territorier. Distriktene er administrative inndelinger av de indiske forbundsterritoriene Andamanene og Nikobarene, Chandigarh, Dadra og Nagar Haveli, Daman og Diu, Lakshadweep, Puducherry og det nasjonale hovedstadsterritoriet Delhi.


== Referanser ==
Ulverstone (Tasmania)

Ulverstone er en by på nordkysten av Tasmania i Australia. Den ligger 21 kilometer vest for det regionale senteret Devonport ved munningen av elva Leven. Administrativt er Ulverstone del av lokalstyret Central Coast Council. 
Ulverstone er oppkalt etter Ulverston i Cumbria i det nordvestlige England. Frem til slutten av 1800-tallet ble den byen også stavet som Ulverstone. Ulverston ligger også ved utløpet av en elv som heter Leven.


== Historie ==
Frem til 1850-årene var det lite bosetting i området. Det foregikk noe tømmerhugst til det victorianske gullrushet i Victoria. Hovednæringsveien i Ulverstone har vært landbruk.


== Kjente personer ==
Joseph Lyons som var statsminister mellom 1932 og 1939 tilbrakte større deler av barndommen i Ulverstone.
Ben Hilfenhaus, australsk cricketlandslagsspiller.


== Bildegalleri ==
Belarusere

Belarusere (belarusisk: беларусы – biełarusy) er et østslavisk folkeslag som hovedsakelig bor i Belarus, og som finnes som minoritetsgrupper i Polen, Russland, Litauen og Ukraina. Først på 1900-tallet innvandret et stort antall belarusere til USA, Brasil og Canada. Etter Sovjetunionens fall har flere hundre tusen belarusere flyttet til EU, USA, Canada og Russland. Etter at Belarus ble selvstendig først i begynnelsen av 1990-årene og det belarusiske språket fikk mer oppmerksomhet, regner nå over åtte millioner mennesker seg selv som etniske belarusere.
Belarusernes morsmål er belarusisk, men de fleste belarusere i Belarus forstår også russisk, som brukes mest i hovedstaden Minsk og i andre større byer.


== Se også ==
Belarusere i Norge
Ray Stevens

Harold Ray Ragsdale (født 24. januar 1939 i Clarkdale, Georgia), bedre kjent som Ray Stevens, er en countryartist og tekstforfatter fra USA.
Stevens har vært nominert til Grammy-pris 11 ganger og vunnet to: En for «Everything Is Beautiful» og en for arrangementet av sin country-versjon av jazzlåten «Misty» (1975). Stevens har fått plass i Country Music Hall of Fame 2019, Nashville Songwriters Hall of Fame og Georgia Music Hall of Fame.


== Referanser ==


== Eksterne lenker ==
Offisielt nettsted 
(en) Ray Stevens på Internet Movie Database 
(en) Ray Stevens hos Rotten Tomatoes 
(en) Ray Stevens hos The Movie Database 
(en) Ray Stevens på Apple Music 
(en) Ray Stevens på Discogs 
(en) Ray Stevens på MusicBrainz 
(en) Ray Stevens på Spotify 
(en) Ray Stevens på Songkick 
(en) Ray Stevens på Last.fm 
(en) Ray Stevens på AllMusic
Albanactus

Albanactus var en mytisk konge av Alba, og det finnes ingen historiske bevis for hans mulige eksistens. Fortellingen om ham kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Brutus, og hans hustru Ignoge. Han var den yngste av tre brødre. Den nest eldste var Kamber som fikk Cambria, det gamle navnet for Wales, som det hevdes ble oppkalt etter ham, og på samme måte er Alba det gamle navnet på Skottland, som det også hevdes er oppkalt etter Albanactus. Den eldste broren var Locrinus som fikk Logres (eller Loegria), hvilket er England. Faren Brutus grunnla kongeriket Britannia som det hevdes ble oppkalt etter ham. Alle hevdes å nedstamme fra Aineias fra Troja som i romersk mytologi grunnla Roma.
I henhold til Geoffrey ble Albanactus drept kort tid etter at han begynte å regjere. Humber, konge av hunerne, invaderte Alba fra Tyskland og møtte Albanactus' hær i et slag hvor sistnevnte ble drept. Hans folk i Alba ble tvunget til å flykte sørover til Albanactus' bror Locrinus.
Dette var formodentlig før piktere og skottene invaderte England, men på den annen side er det ukjent for historikerne at hunerne invaderte De britiske øyer. Senere konger av England, i særdeleshet Edvard I benyttet seg av legenden om Brutus og Albanactus som et ideologisk påskudd for å hevde overhøyhet over Skottland og å invadere og undertrykke skottene som et ulydig broderfolk ved å argumentere at ettersom Locrinus var den eldste broren, således hadde han og England overordnet status og rang. Det samme argumentet ble naturligvis benyttet i forhold til Wales ettersom Kamber var yngre enn Locrinus.
I skotske opphavsmyter har Albanactus liten eller < manglende ord > posisjon eller betydning. Skottene hevdet isteden, som gælere, avstamning fra Gaythelos eller Gaidel Glas og hans hustru Scota som hadde fraktet med seg den skotske kroningssteinen Stone of Scone, og som Edvard I fant det betydningsfullt å stjele med seg slik at ingen annen skotsk konge skulle krones (noe som skottene ikke gjorde). Mytene om Gaidel Glas og Scota synes å ha blitt opprettet på 1100-tallet til den irske Lebor Gabála Érenn, på omtrent samme tid som Geoffreys Historia Regum Britanniae.Albanactus, som Kamber og Locrinus, utgjør den første delen av en pseudohistorie som Geoffrey diktet opp for å gi Britannia en stolt opprinnelse og opphavsmyte på linje med Roma og Romerriket. Som mange av kongefigurene som Geoffrey skrev om er det ingen selvstendig kilde til Albanactus og hans brødre, men er de(?) et produkt av Geoffreys fantasi, oppfunnet av politiske grunner innenfor den samtidige anglo-normanniske verden.


== Familietreet til Albanactus' slekt ==
Se også: Mytiske konger av britene


== Referanser ==


== Litteratur ==
Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 75
Lorne (Victoria)

Lorne er en by i delstaten Victoria i Australia. Byen ligger ved Louttitbukta, 138 kilometer sørvest for delstatshovedstaden Melbourne. Administrativt hører Lorne under lokalstyret Surf Coast Shire. Lorne er et stoppested på turistveien Great Ocean Road.
Byen ble oppkalt etter John Campbell, 9. hertug av Argyll (før 1900 kjent som Maki av Lorne) i forbindelse med hans giftemål med Prinsesse Louise.
Musikkfestivalen Falls Festival har vært holdt i Lorne siden 1993.
London Arch

London Arch er en naturlig bru i Port Campbell nasjonalpark i Victoria i Australia. Den er blant turistattraksjonene langs Great Ocean Road og ligger ved byen Port Campbell. Bruen ble dannet av erosjon og frem til spennet nærmest land raste sammen i 1990 var den en dobbelt spenns naturlig bru.
Spennet nærmest land raste sammen 15. januar 1990 og etterlot to turister strandet på den yttre delen frem til de ble reddet ut med helikopter. Ingen ble skadet i raset. Før raset var den kjent som London Bridge på grunn av likheten til London Bridge i London.


== Se også ==
De tolv apostler
Christer Kihlman

Christer Alfred Kihlman (født 14. juni 1930 i Helsingfors, død 8. mars 2021 i Helsingfors) var en finlandssvensk forfatter og litteraturkritiker.Kihlman debuterte i 1951 med diktsamlingen Rummen vid havet og fulgte opp med Munkmonolog (1953), begge mens han var student ved Helsingfors universitet. Siden 1960 har han konsentrert seg om prosa. Hans første roman Se upp Salige! (1960, norsk 1974) vakte oppsikt med sitt oppgjør med det innestengte miljøet i finlandssvensk borgerskap, i en lett kamuflert Borgå, hvor han bodde på denne tiden. Samme tema og miljø ble gjentatt i Den blå modern (1963). Kihlman introduserte en svært personlig og likevel universell «bekjennelseprosa» i den finlandssvenske litteraturen med boken Människan som skalv (1971), hvor han skildrer depresjoner, destruktive ekteskap, alkohol og homoseksualitet. De to romanene Dyre prins (1975, norsk 1976) og Gerdt Bladhs undergång (1987) skildrer også hulhet i borgerskapet. I den første skildres oppkomlingen direktør Donald Blaadh, som får lykke ødelagt av sønnens selvmord. I fortsettelsen rakner det for direktør Gerdt Blaadh da konas elsker og hans egne affærer med mannlige prostituerte kommer til overflaten. I begge bøkene drøftes forholdet mellom liv, kunst og samtid. I de tre kortromanene Alla mina söner, Livsdrömmen rena og På drift i förlustens landskap (1980–86) skildres en latinamerikansk reise der jeg-personen ønsker å adoptere en argentinsk gutteprostituert. 
Ved siden av sitt forfatterskap har Kihlman tidvis arbeidet som bibliotekar og journalist. Han var redaktør for tidsskriftet Arena 1951–1954, litteraturkritiker i Nya Pressen 1952–1960, og har skrevet for Helsingin Sanomat, Dagens Nyheter og Ny Tid.
Christer Kihlman har siden 1993 bodd i Diktarhemmet i Borgå, som siden 1921 har vært en æresbolig for finlandssvenske forfattere. Hans bøker er oversatt til finsk, dansk, engelsk, estisk, norsk, russisk, tsjekkisk og tysk. 


== Bibliografi ==
1951 – Rummen vid havet (diktsamling)
1953 – Munkmonolog (diktsamling)
1960 – Se upp Salige!
1963 – Den blå modern
1965 – Madeleine
1969 – Inblandningar, utmaningar (artikkelsamling)
1971 – Människan som skalv (selvbiografisk)
1975 – Dyre prins
1980 – Alla mina söner
1982 – Livsdrömmen rena
1983 – De nakna och de saliga (sammen med Henrik Tikkanen)
1986 – På drift i förlustens landskap
1987 – Gerdt Bladhs undergång
2000 – Svaret är nej!
2000 – Om hopplöshetens möjligheter (sammen med Mårten Westö)


== Priser ==
Litteraturfrämjandets stora romanpris 1972
Svenska Akademiens Finlandspris 1976
Tack för boken-medaljen 1972 och 1976
Tollanderska priset 1988
Pro Finlandia 2003


== Referanser ==


== Eksterne lenker ==
«Christer Kihlman». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5051-1416928957657.
Ipiranga do Norte

Ipiranga do Norte er en kommune i delstaten Mato Grosso i sentral-vestregionen av Brasil. Arealet er 3 467 km² og antall innbyggere 5 123 (2010).


== Referanser ==


== Eksterne lenker ==
Offisielt nettsted 
(en) Ipiranga do Norte – kategori av bilder, video eller lyd på Commons
Bjørn Erikstein

Bjørn Erikstein (født 3. mai 1952 i Skien; opprinnelig navn Bjørn Kristoffer Nicolaysen) er en norsk lege, onkolog og helseleder. Han var administrerende direktør for Oslo universitetssykehus fra 2011 til 2019.


== Karriere ==
Erikstein er cand. med. (1978) og dr. med. (1992) fra Universitetet i Oslo, og spesialist i onkologi (1993). Han var viseadministrerende direktør og fagdirektør i Helse Sør RHF fra 2003 til 2004 og administrerende direktør i Helse Sør RHF fra 2005 til 2007. Fra 2007 til 2011 var han ekspedisjonssjef for spesialisthelsetjenesteavdelingen i Helse- og omsorgsdepartementet. Han var administrerende direktør for Oslo universitetssykehus fra 2011 til 2019; han skulle opprinnelig bli spesialrådgiver ved sykehuset, men tok i stedet sluttpakke.Han er sønn av banksjef Karl Johan Nicolaysen. Han skiftet navn til Erikstein i 1982.


== Referanser ==
Marianne Alopaeus

Marianne Alopaeus (født 9. oktober 1918 i Ekenäs, død 10. november 2014 i Helsingfors) var en finlandssvensk forfatter, skribent og oversetter. Hun debuterte i 1945 med romanen Uppbrott hvor hun drøfter kvinners selvstendighet. Hennes mest kjente verk Mörkrets kärna (1965), som har tydelig inspirasjon fra Simone de Beauvoirs eksistentialisme og stil. I Drabbad av Sverige (1983) har hun en kritisk analyse av Sverige og svensk mentalitet.
Alopaeus flyttet til Sverige i 1946 og bodde senere i USA og Frankrike; fra 1973 igjen bosatt i Sverige.


== Bibliografi ==
Uppbrott 1945
Dröm utan slut 1950
Utanför 1953
Avsked i augusti 1959
Mörkrets kärna 1965 (Mørkets kjerne 1979)
Betraktelse kring en gräns 1971, essaysamling
Drabbad av Sverige 1983, essaysamling


== Priser ==
Svenska Dagbladets litteraturpris 1945
nominert til Nordisk råds litteraturpris 1966 for Mörkrets kärna
Tack för boken-medaljen 1967 for Mörkrets kärna
Alf Henriksons stipendium 1988


== Referanser ==


== Eksterne lenker ==
«Marianne Alopaeus». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5156-1416928957762. 
(no) Marianne Alopaeus i Store norske leksikon
Cambria

Cambria er det gamle navnet for Wales som en latinisert utgave av det walisiske navnet Cymru. Det må ikke forveksles med Cumbria i nordlige England.


== Etymologi ==
Ordene Cymry (walisere) og Cymru (Wales) kommer fra gammelwalisisk combrog, som i det engelske ordet compatriot, «landsmann», det vil her si waliser, fra rotordet *brogi, «land» (sammenlign med walisisk, kornisk bretonsk bro «område», «land»), i seg selv fra *mrogi (sammenlign med gammelirsk mruig, genitiv mroga «land»), avledet fra et eldre brytonsk ord *com-brogi eller urbrytonsk *kom-brogos, i betydningen «medlandsmann», (som et resultat av kampen med angelsakserne) muligens derfor beslektet med dets søsterspråk bretonsk keñvroad, keñvroiz, «kamerat», «våpenbror».


== Cambria i legenden ==
I henhold til Geoffrey av Monmouth i den første delen av hans pseudohistorie, Historia Regum Britanniae («De britiske kongenes historie»), skrevet omkring 1136, hadde Brutus fra Troja tre sønner som han delte Britannia mellom etter at han hadde erobret landet. Hans eldste sønn Locrinus fikk landet mellom elvene Humber og Severn, og som han kalte for Loegria eller Logres (latin for det walisiske navnet Lloegr, «England»). Hans yngste sønn Albanactus fikk alt landet nord for Humber som var Alba (Skottland). Den midterste sønnen, Kamber, ble gitt alt landet bortenfor Severn og som ble etter sigende oppkalt etter ham, «Cambria».
Denne legenden var omfattende sitert fra 1100-tallet til ut på 1500-tallet.


== Arv ==
Navnet «Cambria» lever fortsatt videre i dagens litteratur, eksempelvis som en abstrakt henvisning til Wales. 
Det er også benyttet i geologien for å henvise til den geologiske perioden mellom rundt 542 millioner år og 488,3 millioner år siden. I 1835 navnga geologen Adam Sedgwick den geologiske perioden for kambrium etter studiet av bergarter fra denne tidsalderen i Wales.Det er også tidvis og sjeldne tilfeller benyttet som et pikenavn på De britiske øyer.


== Referanser ==
Australias kvinnelandslag i håndball

Australias kvinnelandslag i håndball er det kvinnelege landslaget i håndball for Australia. Det representerer landet i internasjonale håndballturneringer, og blir regulert av Australian Handball Federation. Landslaget har deltatt i internasjonale turneringer siden 1997.


== Resultater i internasjonale turneringer ==


=== Olympiske leker ===
 2000: 10. plass


=== Verdensmesterskap ===


=== Asiamesterskap ===
 2018: 5. plass
 2022: 10. plass


=== Oseaniamesterskap ===


== Se også ==
Australias herrelandslag i håndball
Australias kvinnelandslag i strandhåndball


== Eksterne lenker ==
Offisiell nettside
Profil på IHF.info
Morten Soubak

Morten Soubak (født 6. august 1964 i Fodby) er en dansk håndballtrener. Han var landslagssjef for det brasilianske kvinnelandslaget som tok gull under VM i 2013.


== Karriere ==
Soubak startet sin trenerkarriere med ansvar for kadetter og ungdomslag, og har trent både kvinner og menn.Mellom 2000–01 trente han kvinnelaget GOG/Gudme i Danmark, som blant annet var med i Champions League og store turneringer i Danmark, som hadde verdens sterkeste kvinneliga. I 2002 ble Soubak trener for junior-herrelandslaget til Danmark. 1. juli 2003 fikk Soubak ansvar for kvinnelaget til FCK Håndbold, hvor han blant annet trente Brasils målvakt Chana Masson.Soubak flyttet deretter til Brasil for å bli trener for det brasilianske kvinnelandslaget. Fra 2007 til 2011 var han også trener for São Paulo-håndballklubben Pinheiros. I perioden han også var klubbtrener vant han ligagull, Brasil-cupen, Paulista-cupen og Open Games på landsbygda.


== Referanser ==
Erdin Demir

Erdin Demir (født 27. mars 1990) er en svensk fotballspiller som fra 30. juni 2021 er klubbløs.
Han har tidligere også spilt for Malmø FF, Trelleborgs FF, Brann og LB07.
Demir er venstreback og har syv kamper for det svenske U21-landslaget. Han spilte 29 av 30 kamper for Trelleborg i 2011-sesongen i Allsvenskan. 


== Referanser ==


== Eksterne lenker ==
(en) Erdin Demir – Transfermarkt 
(en) Erdin Demir – national-football-teams.com 
(en) Erdin Demir – FootballDatabase.eu 
(en) Erdin Demir – Soccerway 
(en) Erdin Demir – FBref
Mussenden Temple

Mussendeen Temple er en liten sirkulær bygning lokalisert på en klippe nær Castlerock i Londonderry, høyt over Atlanterhavet på nordvestkysten av Nord-Irland. 
Tempelet ble bygget i 1785 og er en del av godset til Frederick Hervey, 4. jarl av Bristol, Biskop av Derry. Bygget som et bibliotek og modellert etter Vestatempelet i Roma, er tempelet dedikert til minne om Herveys søskenbarn Frideswide Mussenden.  
Gjennom tiårene har erosjon gjort at klippekanten stadig har krøpet nærmere tempelet. I 1997 gjennomførte The National Trust sikringsarbeid for å stabilisere klippen for å hindre tap av bygningen.Ingraveringen som går rundt huset leser, «Tis pleasant, safely to behold from shore/ The rolling ship, and hear the tempest roar.», som for øvrig er en sitering tatt fra den greske poeten Lucretius. 
Ettersom Mussenden Temple nå, sammen med nærliggende herregården, Downhill Castle, tilhører The National Trust, er tempelet åpnet for allmennheten fra morgen til kvelden. Tempelet i seg selv er åpent på spesielle dager og det er gratis inngang for den som måtte ønske å se tempelet fra innsiden. 
I 2007 fikk tempelet tillatelse til å holde vielsesseremonier.


== Referanser ==
Castlerock

Castlerock er en kystlandsby i Londonderry, Nord-Irland. Landsbyen befinner seg i mellom de to større byene Coleraine og Derry og har lenge vært et populært turistmål om sommeren. I 2001 hadde landsbyen et befolkningstall på 1 326 personer.
Lokale historiske kuriositeter er blant annet det ødelagte palasset til Biskopen av Derry fra 17-hundretallet, Mussenden Temple, som ligger på en klippe over byen, og Black Glen, som er en del av Downhill Estate, nå eid av The National Trust.


== Kilder ==
Borough Council – Turistinformasjon om Castlerock
Indus-kohistani

Indus-kohistani er et dardisk språk innenfor den indoariske språkfamilien. Språket tales i den vestlige delen av distriktet Indus Kohistan i Pakistan og også deler av Afghanistan. Det finnes omkring 240,000 talende av dette språket i Kohistan og omkring 10,000 i andre områder utenfor Kohistan-distriktet.
Mistakes Were Made (But Not by Me)

Mistakes Were Made (But Not by Me) er en faglitterær bok av sosialpsykologene Carol Tavris og Elliot Aronson.
Boken ble første gang publisert i 2007 i USA. Den drøfter kognitiv dissonans, selvtjenende bias og andre kognitive bias, ved å bruke disse psykologiske teoriene for å illustrere hvordan utføreren av smertefulle handlinger rettferdiggjør og rasjonaliserer sin fremtreden. Den beskriver en tilbakevendende sirkel av handlinger og selvbedrag hvor små ulikheter mellom menneskers holdninger blir polariserte.


== Eksterne lenker ==
Offisielt nettsted